**MOKSLEIVIŲ VEŽIMO specialAUs REISO Maršrutu KUDIRKOS NAUMIESTIS-PANOVIAI paslaugų SUTARTIS**

2025 m. rugpjūčio d. Nr. VPS-

Šakiai

**Šakių rajono savivaldybės administracija**, esanti adresu Bažnyčios g. 4, LT-71115 Šakiai, juridinio asmens kodas 188772814, atstovaujama administracijos direktoriaus Vytauto Ižganaičio, veikiančio pagal rajono savivaldybės tarybos 2024 m. kovo 15 d. sprendimu Nr. T-58 „Dėl Šakių rajono savivaldybės administracijos nuostatų patvirtinimo“ patvirtintus Šakių rajono savivaldybės administracijos nuostatus, (toliau – Užsakovas), ir **uždaroji akcinė bendrovė „Šakių autobusų parkas“**, juridinio asmens kodas 174273897, atstovaujama direktoriaus Tomo Povilaičio, veikiančio pagal bendrovės įstatus, (toliau - Vežėjas), toliau kartu šioje paslaugų viešojo pirkimo-pardavimo sutartyje vadinami „Šalimis“, o kiekvienas atskirai – „Šalimi“, sudarė šią paslaugų viešojo pirkimo-pardavimo sutartį, toliau vadinamą „Sutartimi“.

# **I SKYRIUS**

# **SUTARTIES OBJEKTAS**

# Šios sutarties objektas – moksleivių vežimas specialaus reiso autobusų maršrutu Kudirkos Naumiestis – Panoviai (toliau – Paslaugos), vadovaujantis techninėje specifikacijoje nustatytomis sąlygomis ir tvarka (Sutarties 1 priedas).

* 1. Paslaugų suteikimo terminai: Paslaugos turi būti teikiamos **nuo 2025 m. rugsėjo 1 d. iki 2026 m. sausio 31 d.**

**II SKYRIUS**

**ŠALIŲ TEISĖS IR ĮSIPAREIGOJIMAI**

2.1. Vežėjas įsipareigoja:

2.1.1. vežti moksleivius specialiuoju maršrutu pagal nustatytus eismo tvarkaraščius;

2.1.2. skirti techniškai tvarkingas, švarias, apdraustas valdytojų civilinės atsakomybės draudimu Mercedes Benz, Isuzu markės transporto priemones;

2.1.3. užtikrinti, kad Vežėjas turi teisę verstis kelių veiklos transporto veikla;

2.1.4. užtikrinti, kad transporto priemonę vairuojančio asmens kvalifikacija bei kiti jam keliami reikalavimai atitiktų įstatymų reikalavimus ir Sutartyje nustatytas sąlygas;

2.1.5. atsakyti už žalą, padarytą nuomojama transporto priemone tretiesiems asmenims, kai kaltoji pusė Vežėjas;

2.1.6. apmokėti savo lėšomis baudas už kelių eismo taisyklių pažeidimus arba autobuso techninių reikalavimų neatitikimą, kai kaltoji pusė yra Vežėjas;

2.1.7. atlyginti Užsakovui nuostolius, susidariusius dėl autobuso techninės būklės;

2.1.8. gavus informaciją apie maršrute dirbančių transporto priemonių gedimus, operatyviai jas taisyti arba pakeisti techniškai tvarkingomis ne vėliau kaip per 3 valandas;

2.1.9. Jeigu Vežėjo kvalifikacija dėl teisės verstis atitinkama veikla nebuvo tikrinama arba tikrinama ne visa apimtimi, Vežėjas Užsakovui įsipareigoja, kad Sutartį vykdys tik tokią teisę turintys asmenys. Užsakovui pareikalavus, Vežėjas turi pateikti dokumentus, įrodančius, kad Sutartį vykdo tik tokią teisę turintys asmenys;

2.1.10. užtikrinti, kad, vadovaujantis Aplinkos apsaugos kriterijų taikymo, vykdant žaliuosius pirkimus, tvarkos aprašo, patvirtinto 2011 m. birželio 28 d. įsakymu D1-508 „Dėl Aplinkos apsaugos kriterijų taikymo, vykdant žaliuosius pirkimus, tvarkos aprašo patvirtinimo“ (toliau – Tvarkos aprašas) 4.4.4.3. papunkčiu, būtų taikomos šios aplinkos apsaugos priemonės:

2.1.10.1. Paslaugoms teikti naudojamų transporto priemonių atliekos (tepalai, padangos ar kt.) turi būti rūšiuojamos ir perduodamos atliekas tvarkančioms įmonėms. Įrodymui Vežėjas kartu su galutiniu Paslaugų perdavimo-priėmimo aktu turės pateikti deklaraciją arba kitus lygiaverčius įrodymus, kad susidariusios atliekos (tepalai, padangos ar kt.) buvo rūšiuojamos ir perduodamos atliekas tvarkančioms įmonėms.

2.1.11. visą Sutarties laikotarpį neturėti pašalinimo pagrindų.

2.2. Vežėjas turi teisę:

2.2.1. laikinai nutraukti arba apriboti moksleivių vežimą, kai kyla grėsmė saugiam autobuso eismui ir apie tai operatyviai informuoti Užsakovą.

2.3. Užsakovas įsipareigoja:

2.3.1. tarpininkauti, kad savivaldybėse ar seniūnijose, kurių teritorijose yra transporto infrastruktūros objektai (gatvės, keliai, tiltai, eismo valdymo priemonės, paviljonai ir pan.), jie būtų tinkamai prižiūrimi visais metų laikais, siekiant užtikrinti saugų eismą ir tinkamą susisiekimo organizavimą;

2.3.2. informuoti Vežėją raštu, o iki tol – operatyviai telefonu, jei keičiasi nuolatiniai eismo ar pamokų tvarkaraščiai bei kitos su moksleivių vežimu susijusios aplinkybės;

2.3.3. apmokėti Vežėjui už atliktas paslaugas šioje sutartyje numatytomis sąlygomis.

2.3.4. aprūpinti moksleivius mokinio pažymėjimais.

2.4. Užsakovas turi teisę:

2.4.1. Nuolat tikrinti, kaip Vežėjas vykdo sutartimi priimtus įsipareigojimus.

**III SKYRIUS**

**SUTARTIES KAINA IR ATSISKAITYMO TVARKA**

3.1. Sutartyje ir jos galimiems keitimo atvejams yra pasirinktas šis kainos apskaičiavimo būdas: fiksuoto įkainio. Šis kainos apskaičiavimo būdas yra viena iš esminių Sutarties sąlygų, kuri negali būti keičiama.

3.2. Užsakovas už **vienos dienos** vežimo Paslaugas moka fiksuotą įkainį, kurį sudaro – 156,84 Eur (vienas šimtas penkiasdešimt šeši eurai 84 ct) be PVM, PVM – 32,94 Eur (trisdešimt du eurai 94 ct), įkainis **su PVM – 189,78 Eur** (vienas šimtas aštuoniasdešimt devyni eurai 78 ct). Į Sutarties įkainį įskaičiuotos visos Vežėjo išlaidos ir visi mokesčiai.

3.3. Preliminari sutarties vertė (pradinės sutarties vertė) – **15 370,32 Eur** (penkiolika tūkstančių trys šimtai septyniasdešimt eurų, 32 ct), kuri lygi Vežėjo pasiūlymo kainai **be PVM**, apskaičiuotai sudauginus maksimalų Paslaugų kiekį iš Vežėjo pasiūlyto įkainio be PVM. Į Paslaugų įkainius įskaičiuotos visos Vežėjo mokamos rinkliavos, mokesčiai ir visos kitos, Vežėjui priklausančios pagal Lietuvos Respublikos įstatymus ir kitus teisės aktus bei šią Sutartį, tiesioginės ir netiesioginės išlaidos (pavyzdžiui, draudimų, transportavimo, Vežėjo darbuotojų aprūpinimo tinkama įranga bei įrankiais, reikalingais tinkamam Paslaugų teikimui, ir kt. išlaidos) bei mokesčiai, galintys turėti įtakos kainai ir atsirandančios vykdant Sutartį. Vežėjas prisiima visą riziką, susijusią su mokestinių prievolių pasikeitimu ar atsiradimu (jei toks atvejis būtų). Vežėjas neturi teisės reikalauti padengti jokių išlaidų, viršijančių Sutarties kainą. Vežėjas prisiima visą riziką dėl to, kad dėl ne nuo Užsakovo priklausančių aplinkybių padidės su Sutarties vykdymu susijusios Vežėjo išlaidos ir Vežėjui Sutarties vykdymas taps sudėtingesnis (Vežėjui padidės įsipareigojimų vykdymo kaina). Įsipareigojimų vykdymo kainos padidėjimas nesuteikia Vežėjui teisės sustabdyti Sutarties vykdymo ar atsisakyti Sutarties šiuo pagrindu.

3.4. Paslaugų kainai įtakos negali turėti terminų pažeidimas, darbo užmokesčio ir kitų panašių išlaidų išaugimas.

3.5. Vežėjas tarpiniams mokėjimams gauti už praėjusį mėnesį iki kito mėnesio 10 dienos pateikia PVM sąskaitą faktūrą Užsakovui už suteiktas vežimo paslaugas.

3.6. Už tinkamai ir laiku suteiktas paslaugas Užsakovas sumoka ne vėliau kaip per 30 kalendorinių dienų nuo PVM sąskaitos faktūros gavimo dienos.

3.7. Pasikeitus PVM, bendra Sutarties kaina neapmokėtam paslaugų kiekiui perskaičiuojama ir pakinta tiek, kiek pakito PVM. Dėl pasikeitusio Pelno mokesčio sutarties kaina neperskaičiuojama.

3.8. Vežėjas sąskaitas faktūras teikia tik elektroniniu būdu. Užsakovas elektronines sąskaitas faktūras priima ir apdoroja naudodamasis Sąskaitų administravimo bendrąją informacine sistema (SABIS), svetainė pasiekiama adresu <https://sabis.nbfc.lt/>

3.9. Užsakovas numato tiesioginio atsiskaitymo galimybę su Sutartyje nurodytais subtiekėjais tokiomis sąlygomis:

3.9.1. sudarius Sutartį, Vežėjas ne vėliau negu Sutartis pradedama vykdyti, įsipareigoja Užsakovui raštu pateikti tuo metu žinomų subtiekėjų pavadinimus, kontaktinius duomenis ir jų atstovus. Užsakovas taip pat reikalauja, kad Vežėjas informuotų apie minėtos informacijos pasikeitimus visu Sutarties vykdymo metu, taip pat apie naujus subtiekėjus, kuriuos jis ketina pasitelkti vėliau;

3.9.2. Užsakovas ne vėliau kaip per 3 darbo dienas nuo informacijos apie tuo metu žinomų subrangovų pavadinimus, kontaktinius duomenis ir jų atstovus gavimo dienos raštu informuoja subrangovus apie tiesioginio atsiskaitymo galimybę;

3.9.3. subtiekėjas, norėdamas pasinaudoti tokia galimybe, raštu pateikia prašymą Užsakovui. Kai subtiekėjas išreiškia norą pasinaudoti tiesioginio atsiskaitymo galimybe, sudaroma trišalė sutartis tarp Užsakovo, Vežėjo ir šio subtiekėjo, kurioje aprašoma tiesioginio atsiskaitymo su subtiekėju tvarka, atsižvelgiant į Sutartyje ir subtiekimo sutartyje nustatytus reikalavimus. Trišalėje sutartyje atsiskaitymo su subtiekėju tvarka bus nustatoma vadovaujantis šioje Sutartyje numatyta atsiskaitymo tvarka.

* 1. Vežėjas turi teisę prieštarauti nepagrįstiems mokėjimams, pateikdamas raštišką tokio prieštaravimo Užsakovui ir subtiekėjui pagrindimą.
  2. Tiesioginio atsiskaitymo su subtiekėjais galimybė nekeičia Vežėjo atsakomybės dėl Sutarties įvykdymo.
  3. Paslaugų įkainiai (be PVM) sutarties galiojimo laikotarpiu gali būti peržiūrimi (perskaičiuojami) tokiomis sąlygomis ir tvarka:

3.12.1. Bet kuri Sutarties šalis Sutarties galiojimo metu turi teisę inicijuoti Sutarties įkainių peržiūrą (keitimą) ne anksčiau kaip po 3 (trijų) mėnesių nuo Sutarties įsigaliojimo dienos (jeigu peržiūra jau buvo atlikta – nuo Susitarimo dėl paskutinio perskaičiavimo įsigaliojimo dienos), jeigu Vartojimo prekių ir paslaugų kainų pokytis (k), apskaičiuotas kaip nustatyta 3.12.6 punkte, viršija 5 procentus. Sutarties įkainių peržiūra atliekama ne rečiau kaip kas 2 (du) mėnesiai.

3.12.2. Sutarties įkainiai peržiūrimi tik tai Sutarties daliai, kuri nėra išpirkta, t. y., Paslaugoms, kurios nėra atliktos ir apmokėtos. Vėlesnė Sutarties įkainių peržiūra negali apimti laikotarpio, už kurį jau buvo atliktas peržiūra.

3.12.3. Jeigu Paslaugų teikimas vėluoja dėl Vežėjo kaltės, uždelstų suteikti Paslaugų įkainiai nėra perskaičiuojami dėl kainų lygio kilimo (negali būti didinama).

3.12.4. Atlikdamos Sutarties įkainių peržiūrą Šalys vadovaujasi Valstybės duomenų agentūros viešai Oficialiosios statistikos portale paskelbtais Rodiklių duomenų bazės duomenimis. Iš kitos Šalies nereikalaujama pateikti oficialaus Valstybės duomenų agentūros išduoto dokumento ar patvirtinimo.

3.12.5. Šalys privalo Susitarime nurodyti vartojimo prekių ir paslaugų indekso reikšmę laikotarpio pradžioje ir jo nustatymo datą, indekso reikšmę laikotarpio pabaigoje ir jo nustatymo datą, kainų pokytį (k), perskaičiuotą Sutarties įkainius, perskaičiuotą Pradinės Sutarties vertę.

3.12.6. Nauji Sutarties įkainiai apskaičiuojami pagal žemiau pateiktą formulę:

, kur a – įkainis (Eur be PVM)) (jei peržiūra jau buvo atlikta, tai po paskutinio perskaičiavimo)

a1 – perskaičiuotas (pakeista) įkainis (Eur be PVM)

k – pagal vartotojų kainų indeksą (pasirenkamas bendras „Vartojimo prekių ir paslaugų“) apskaičiuotas Vartojimo prekių ir paslaugų kainų pokytis (padidėjimas arba sumažėjimas) (%). „k“ reikšmė skaičiuojama pagal formulę:

, (proc.) kur

Indnaujausias – kreipimosi dėl įkainių peržiūros išsiuntimo kitai šaliai dieną paskelbtas naujausias vartojimo prekių ir paslaugų indeksas (pasirenkamas bendras „Vartojimo prekių ir paslaugų“).

Indpradžia – laikotarpio pradžios datos (mėnesio) vartojimo prekių ir paslaugų indeksas (pasirenkamas bendras „Vartojimo prekių ir paslaugų“). Pirmojo perskaičiavimo atveju laikotarpio pradžia (mėnuo) yra Sutarties įsigaliojimo dienos mėnuo. Antrojo ir vėlesnių perskaičiavimų atveju laikotarpio pradžia (mėnuo) yra paskutinio perskaičiavimo metu naudotos paskelbto atitinkamo indekso reikšmės mėnuo.

3.12.7. Skaičiavimams indeksų reikšmės imamos keturių skaitmenų po kablelio tikslumu. Apskaičiuotas pokytis (k) tolimesniems skaičiavimams naudojamas suapvalinus iki vieno (Valstybės duomenų agentūra pokyčius skelbia apvalindama iki vieno skaitmens po kablelio) skaitmens po kablelio, o apskaičiuotas įkainis „a1“ suapvalinamas iki dviejų (perkančioji organizacija įrašo tiek skaitmenų, kiek kainai nurodyti naudojama sudarytoje sutartyje) skaitmenų po kablelio.

3.12.8. Šalis, siekianti Sutarties įkainių peržiūros, privalo raštu kreiptis į kitą Šalį ir prašyme pateikti visą reikalingą informaciją: Sutarties pavadinimą, numerį, datą, suteiktų ir neapmokėtų Paslaugų sąrašą, Indekso reikšmes su nuorodomis į viešus šaltinius Valstybės duomenų agentūros Oficialiosios statistikos portale arba kitus oficialius šaltinių duomenis, kita svarbi informacija. Prašyme Šalis neturi teisės nurodyti kito Indekso ar prašyti perskaičiavimo pagal kitą Indeksą nei nurodytas šioje procedūroje.

3.12.9. Susitarimas turi būti sudarytas per 10 (dešimt) darbo dienų nuo Šalies pateikto tinkamo prašymo perskaičiuoti Sutarties kainą / įkainius gavimo dienos.

3.12.10. Susitarimu Šalys neturi teisės keisti procedūroje nurodytos tvarkos ar kitų Sutarties nuostatų, išskyrus, jei keitimas atliekamas pagal VPĮ nuostatas.

3.13 Paslaugų įkainiai dėl pasikeitusių mokesčių perskaičiuojama tokia tvarka:

3.13.1. mokestis, kuriam pasikeitus perskaičiuojami paslaugų įkainiai: pridėtinės vertės mokestis (PVM). Pasikeitus kitiems mokesčiams paslaugų įkainiai neperskaičiuojami;

3.13.2. perskaičiavimas atliekamas įsigaliojus Lietuvos Respublikos pridėtinės vertės mokesčio įstatymo pakeitimo įstatymui, kuriuo keičiasi mokesčio tarifas;

3.13.3. perskaičiavimo formulė: pasikeitus PVM tarifo dydžiui, paslaugų įkainiuose esantis PVM tarifas nesuteiktoms paslaugoms keičiamas (mažinamas ar didinamas) pagal Lietuvos Respublikos galiojančius teisės aktus;

3.13.4. paslaugų įkainių pakeitimas įforminamas papildomu Šalių susitarimu;

3.13.5. perskaičiuoti paslaugų įkainiai pradedama taikyti nuo Lietuvos Respublikos pridėtinės vertės mokesčio įstatymo pakeitimo įstatymo, kuriuo keičiasi šio mokesčio tarifas, nurodytos tarifo įsigaliojimo dienos.

3.13.6. Šio punkto nuostatos netaikomos, kai PVM tarifas didėja ar atsiranda pareiga jį mokėti dėl nuo Vežėjo priklausančių aplinkybių, pavyzdžiui, pasikeičia jo veikla, tampa PVM mokėtoju ir pan. – tokius galimus pokyčius Vežėjas turi įvertinti teikdamas Pasiūlymą ir tokiu atveju Paslaugoms taikomas PVM nebus keičiamas.

* 1. Jeigu Paslaugų įkainiai ir Sutarties kaina buvo pakeista pagal Sutarties 3.12 ir (ar) 3.13 punktus, atitinkamai pakeičiama ir Pradinės Sutarties vertė.

3.15. Sutarčiai vykdyti pasitelkiami šie subrangovai: nėra. Vežėjas įsipareigoja ne vėliau kaip iki Sutarties vykdymo pradžios raštu pranešti Užsakovo atstovui subrangovų kontaktinius duomenis ir subrangovų atstovus.

3.16. Sutarties galiojimo metu subrangovų keitimas vietomis tarp Sutartyje numatytų subrangovų, didesnės (mažesnės) Sutarties dalies (veiklos), negu buvo suderinta, perdavimas kitam Sutartyje numatytam subrangovui, papildomų ar naujų (tuo atveju kai teikiant pasiūlymą subrangovai nebuvo žinomi) subrangovų pasitelkimas arba Sutartyje numatytų subrangovų atsisakymas galimas tik raštu apie tai informavus Užsakovą.

3.17. Užsakovas reikalauja, kad kartu su informacija apie naujus subrangovus (kai jų pajėgumais remiamasi kvalifikacijai pagrįsti) būtų pateikti atitiktį kvalifikaciniams reikalavimams (jei jie buvo keliami) patvirtinantys dokumentai. Anksčiau minėti dokumentai pateikiami tai dienai, kai Vežėjas kreipiasi į Užsakovą su prašymu pakeisti subrangovus.

3.18. Pakeitus Sutartyje numatytus subrangovus vietomis, perdavus didesnę (mažesnę) Sutarties dalį (veiklą), negu buvo suderinta, kitam Sutartyje numatytam subrangovui, ir (ar) pasitelkus papildomus ar naujus subrangovus, subrangovai gali pradėti vykdyti Sutartį, tik Užsakovui ir Vežėjui pasirašius papildomą susitarimą prie Sutarties. Šiame susitarime nurodoma pagrindinė informacija apie subrangovą ir Sutarties dalis (veikla), kuriai jis yra pasitelkiamas. Šis papildomas susitarimas tampa neatskiriama Sutarties dalimi.

**IV SKYRIUS**

**SUTARTIES NUTRAUKIMAS PRIEŠ TERMINĄ**

4.1. Sutartis gali būti vienašališkai bet kada nutraukta kiekvienos iš šalių sprendimu, jeigu yra patenkinamos visos žemiau nurodytos sąlygos:

4.1.1. viena iš šalių neįvykdė ar įvykdė netinkamai vieną ar daugiau prievolių, kylančių iš šios sutarties;

4.1.2. nukentėjusiai šaliai raštu pareikalavus įvykdyti prievolę ar ištaisyti vykdymo trūkumus, kita šalis per nukentėjusios šalies nustatytą protingą terminą to nepadaro.

4.1.3. jeigu Sutartis buvo nutraukta prieš terminą, Sutartį pažeidusi šalis kitai šaliai privalo atlyginti visus dėl to patirtus tiesioginius ar netiesioginius nuostolius.

* 1. Užsakovas gali vienašališkai nutraukti sutartį LR Viešųjų pirkimų įstatymo 90 straipsnyje nustatytais atvejais ir tvarka.

**V SKYRIUS**

**ASMENS DUOMENŲ TVARKYMAS**

5.1. Sudarydamos šią Sutartį Šalys patvirtina, kad supranta, jog nuo 2018 m. gegužės 25 d. yra tiesiogiai taikomas 2016 m. balandžio 27 d. priimtas Europos Parlamento ir Tarybos reglamentas (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo (toliau – Reglamentas). Šalys patvirtina, kad jeigu siekiant užtikrinti tinkamą Sutarties vykdymą bus tvarkomi asmens duomenys, Šalys įsipareigoja sudaryti atskirą susitarimą dėl duomenų tvarkymo, kuriuo nustato duomenų tvarkymo dalyką ir trukmę, duomenų tvarkymo pobūdį ir tikslą, asmens duomenų rūšis ir duomenų subjektų kategorijas bei duomenų valdytojo prievoles ir teises.

5.2. Jeigu poreikis tvarkyti asmens duomenis paaiškėja po Sutarties sudarymo, Šalys įsipareigoja nedelsiant sudaryti papildomą susitarimą dėl duomenų tvarkymo prie Sutarties ir imtis kitų būtinų priemonių siekiant užtikrinti atitiktį Reglamento reikalavimams. Šalys pripažįsta, kad papildomo susitarimo dėl duomenų tvarkymo pasirašymas nebus laikomas esminiu šios Sutarties sąlygų pakeitimu.

**VI SKYRIUS**

**ŠALIŲ ATSAKOMYBĖ**

6.1. Kiekvienu atveju Vežėjui praleidus bet kurios prievolės įvykdymo terminą, nustatytą šioje Sutartyje, Vežėjas moka Užsakovui 0,02 procento delspinigius nuo pradinės Sutarties vertės už kiekvieną uždelstą dieną.

6.2. Uždelsus laiku atsiskaityti už atliktus darbus, Užsakovas Vežėjui reikalaujant moka 0,02 proc. delspinigius nuo laiku neapmokėtos sumos už kiekvieną vėlavimo dieną. Šalys susitaria, kad šiuo atveju palūkanos nemokamos.

6.3. Jei Vežėjas nekokybiškai teikia Sutartyje numatytas paslaugas, Užsakovas surašo Sutarties pažeidimo aktą. Šio akto pagrindu Užsakovas taiko Vežėjui 200 Eur dydžio baudą už kiekvieną pažeidimo atvejį. Nustatytus pažeidimus Vežėjas privalo pašalinti savo sąskaita. Pažeidimo aktas surašomas dalyvaujant Vežėjo atstovui. Jeigu jis neatvyksta sutartu laiku arba atsisako dalyvauti, pažeidimo aktas surašomas jam nedalyvaujant. Bauda gali būti išskaičiuojama iš Vežėjui mokėtinos sumos. Užsakovas nustato terminą, per kurį trūkumai turi būti pašalinti, per šį terminą nepašalinus trūkumų, numatyta bauda taikoma pakartotinai.

6.4. Vežėjui nustatoma 300 Eur vertės bauda už 2.1.9, 2.1.10, 3.15.3 papunkčiuose numatytų įsipareigojimų pažeidimus surašant pažeidimo aktą už kiekvieną nustatytą atvejį. Pažeidimo aktas surašomas dalyvaujant Vežėjo atstovui. Jeigu jis neatvyksta sutartu laiku arba atsisako dalyvauti, pažeidimo aktas surašomas jam nedalyvaujant. Bauda gali būti išskaičiuojama iš Vežėjui mokėtinos sumos. Užsakovas nustato terminą, per kurį trūkumai turi būti pašalinti, per šį terminą nepašalinus trūkumų, numatyta bauda taikoma pakartotinai.

6.5. Jei Vežėjas nutraukia Sutartį vienašališkai, Vežėjas moka Užsakovui baudą, kuri lygi 10 proc. nuo pradinės Sutarties vertės. Tai laikoma esminiu Sutarties pažeidimu.

6.6. Vežėjui pagal Sutartį priskaičiuoti delspinigiai ir (ar) baudos  gali būti išskaičiuojami iš Užsakovo mokėtinų sumų Vežėjui. Delspinigių ir baudų sumokėjimas neatleidžia Šalių nuo pareigos vykdyti prisiimtus įsipareigojimus.

6.7. Šalys susitaria, kad kilus teisminiam ginčui dėl atsiskaitymo už atliktus darbus, Vežėjas gali reikalauti priteisti ne didesnes kaip 5 (penkių) procentų metines palūkanas nuo nesumokėtos sumos, kaip tai numatyta Lietuvos Respublikos civilinio kodekso 6.210 str. 1 d.

6.8. Šalys atleidžiamos nuo atsakomybės esant nenugalimos jėgos (force majeure) aplinkybėms pagal Lietuvos Respublikos civilinio kodekso 6.212 str.

**VII SKYRIUS**

**SUTARTIES ĮSIGALIOJIMAS IR KITOS SĄLYGOS**

* 1. Sutartis laikoma sudaryta ir įsigalioja nuo Sutarties pasirašymo dienos ir galioja iki įsipareigojimų pagal Sutartį įvykdymo.

7.2. Užsakovo vykdyto skelbiamos apklausos būdu viešojo pirkimo „Vežėjo moksleivių vežimui specialaus reiso maršrutais Kudirkos Naumiestis – Panoviai ir Kudirkos Naumiestis – Klausučiai paslaugos“ pirkimo dokumentai ir Vežėjo šio konkurso I daliai „Vežėjo moksleivių vežimui specialaus reiso maršrutais Kudirkos Naumiestis – Panoviai” pateiktas pasiūlymas yra laikomas neatskiriama Sutarties dalimi ir taikomi aiškinant Sutarties įvykdymo sąlygas.

7.3. Sutartis jos galiojimo laikotarpiu gali būti keičiama neatliekant naujos pirkimo procedūros, vadovaujantis Viešųjų pirkimų įstatymo 89 straipsniu. Visi pakeitimai ir papildymai galioja, jeigu jie padaryti raštu ir pasirašyti abiejų šalių.

7.4. Sutarties šalys neatsako už savo įsipareigojimų pagal šią Sutartį nevykdymą, jeigu šis nevykdymas yra nenumatytų nenugalimos jėgos (force majeure) aplinkybių pasekmė. Atleidimą nuo atsakomybės, esant šioms sąlygoms, numato 1996 m. liepos 15 d. Lietuvos Respublikos Vyriausybės nutarimu Nr. 840 „Dėl Atleidimo nuo atsakomybės esant nenugalimos jėgos (force majeure) aplinkybėms taisyklių patvirtinimo“.

7.5. Ginčai, kilę dėl sutarties vykdymo, sprendžiami derybų keliu, o nesutarus – LR įstatymų nustatyta tvarka.

7.6. Visi pranešimai laikomi tinkamai įteiktais Šaliai, jeigu jie perduoti Šalių atstovams pasirašytinai, pasiunčiami registruotu laišku ar elektroniniu paštu. Pasiųstas pranešimas laikomas gautu jo gavimo dieną.

7.7. Vadovaujantis Viešųjų pirkimų įstatymo (toliau – Įstatymas) 87 straipsnio 1 dalies 12 punktu, nustatoma, kad Užsakovo asmuo, atsakingas už sutarties vykdymą, yra rajono savivaldybės administracijos Ūkio ir investicijų skyriaus vyriausioji specialistė Aušra Slidziauskienė, el. paštas [ausra.slidziauskiene@sakiai.lt](mailto:ausra.slidziauskiene@sakiai.lt), tel., (+370 345) 66120; už sutarties ir pakeitimų paskelbimą pagal Įstatymo 86 straipsnio 9 dalies nuostatas – Teisės, personalo ir civilinės metrikacijos skyriaus vyriausioji specialistė Jurgita Simonavičienė.

Vežėjo asmuo, atsakingas už sutarties vykdymą, yra Renata Martinkevičienė, el. paštas [autobusuparkas@sakiai.lt](mailto:autobusuparkas@sakiai.lt), tel., (+370 650) 23028.

7.8. Sutartis surašyta dviem egzemplioriais, po vieną kiekvienai šaliai. Abu egzemplioriai turi vienodą juridinę galią.

7.9. Sutarties priedas. Techninė specifikacija (1 priedas).

**VIII ŠALIŲ REKVIZITAI**

|  |  |  |
| --- | --- | --- |
|  |  | |
| **Užsakovas**  Šakių rajono savivaldybės administracija Kodas 188772814  Bažnyčios g. 4, LT-71115 Šakiai  Tel. (+370 345) 60750  El. paštas savivaldybe@sakiai.lt  A. s. LT39 4010 0421 0006 0059  AB Luminor bank, kodas 40100  Administracijos direktorius  A. V.  Vytautas Ižganaitis  \_\_\_\_\_\_\_\_\_\_\_\_\_\_\_\_\_  data | | **Vežėjas**  Uždaroji akcinė bendrovė “Šakių autobusų parkas”  Kodas 174273897  Aušros g. 3, LT-71121, Šakiai  Tel. (+370 345) 60238  El. paštas sakiu.ap@gmail.com  Direktorius  A. V.  Tomas Povilaitis  \_\_\_\_\_\_\_\_\_\_\_\_\_\_\_\_\_  data |